**Saurer 4TIILM** je typ vysokopodlažného švajčiarskeho trolejbusu. V roku 1957 bolo vyrobených celkom 12 vozidiel, všetky boli dodané do švajčiarskeho mesta St. Gallen.

História
--------

V 50. rokoch 20. storočia bolo na základe referenda, ktoré sa konalo medzi obyvateľmi švajčiarskeho mesta Sankt-Gallen, rozhodnuté nahradiť električkový systém trolejbusovým. Pre potreby rozšíreného trolejbusového systému bola v roku 1957 zakúpená séria dvanástich trolejbusov 4TIILM. Vozňovú skriňu vyrobila spoločnosť Carosserrie Hess AG, mechanickú časť podnik Adolph Saurer AG, a elektrickú výzbroj Zurich Oerlikon.

Konštrukcia
-----------

Saurer 4TIILM je dvojnápravový trolejbus, ktorého karoséria je vyrobená z hliníka. V pravej bočnici sa nachádza päť dvojkrídlových skladacích dverí. Pohon zabezpečuje jeden jednosmerný trakčný motor typu GLM 1202 DK. Vo vozidlách 4TIILM bola použitá odporová elektrická výzbroj. Sedadlá pre cestujúcich sú usporiadané priečne a sú drevené.

Prevádzka
---------

### Varšava

Varšavský trolejbus T019 v miestnom múzeu techniky
Smerová tabuľa varšavských Saurerov
Kvôli zlému technickému stavu trolejbusov ZiU-9 zakúpil v roku 1992 mestský dopravný podnik vo Varšave 11 trolejbusov Saurer 4TIILM a 8 prívesov Moser zo St. Gallenu. Trolejbusy si do značnej miery zachovali svoj pôvodný vzhľad (zelené a biele farby, erby a evidenčné čísla St. Gallenu, nápisy v nemčine a francúzštine, schémy verejnej dopravy v St. Gallene). Trolejbusy jazdili na varšavskej linke č. 51 až do prerušenia prevádzky trolejbusov 31. augusta 1995 a následne boli odstavené vo vozovni trolejbusov a autobusov v Piaseczne. Po roku 2001 sa začal predaj trolejbusov Saurer:

* trolejbus T005 bol predaný spoločnosti Skrzeliński Piaseczno,
* trolejbusy T010 a T011 boli predané spoločnosti TROBUS,
* trolejbusy T013 a T030 boli predané spoločnosti Lubelskie Towarzystwo Ekologicznej Komunikacji,
* trolejbus T014 bol predaný spoločnosti Przedsiębiorstwo Komunikacji Trolejbusowej w Gdyni,
* trolejbus T018 bol predaný Múzeu Otrębusy,
* trolejbus T019 bol predaný Technickému múzeu vo Varšave,
* trolejbusy T031 a T036 boli predané spoločnosti Harpia.

Trolejbus T005 sa vrátil do St. Gallenu v roku 2010. Vo Varšave bol pre muzeálne účely zachovaný trolejbus T016, ktorý patrí do klubu milovníkov mestskej dopravy vo Varšave.

### Gdyňa

Gdynský trolejbus Saurer 4TIILM
V roku 2002 bol do Gdyne predaný jeden varšavský trolejbus Saurer 4TIILM s označením T014. Vozidlo prešlo rekonštrukciu v podniku TROBUS, počas ktorej bol obnovený vonkajší plášť. Po rekonštrukcii bol trolejbus odovzdaný spoločnosti Przedsiębiorstwo Komunikacji Trolejbusowej w Gdyni, ktorá ho uviedla do prevádzky na turistickej linke č. 326. V roku 2012 trolejbus znovu získal dekoratívny prúžok na prednej strane s logom výrobcu a tmavo zelenou farbou karosérie, podobne ako v čase prevádzky v St. Gallene.

Referencie
----------

1. 1 2   *Saurer* [online]. www.omni-bus.eu, [cit. 2020-09-13]. Dostupné online.
2. 1 2 3   *Nasz trolejbus – Saurer 4TIILM • KMKM Warszawa* [online]. KMKM Warszawa, 2000-01-02, [cit. 2020-09-13]. Dostupné online. (po poľsky)
3. 1 2 3   *Gdynia: 50 lat Saurera* [online]. infobike.pl, [cit. 2020-09-13]. Dostupné online. (po poľsky)
4. 1 2   *Transport Database and Photogallery - Phototrans.eu* [online]. phototrans.pl, [cit. 2020-09-13]. Dostupné online.
5. ↑   *Transport Database and Photogallery - Phototrans.eu* [online]. phototrans.pl, [cit. 2020-09-13]. Dostupné online.
6. ↑   *Transport Database and Photogallery - Phototrans.eu* [online]. phototrans.pl, [cit. 2020-09-13]. Dostupné online.
7. ↑   *Transport Database and Photogallery - Phototrans.eu* [online]. phototrans.pl, [cit. 2020-09-13]. Dostupné online.
8. ↑   *Transport Database and Photogallery - Phototrans.eu* [online]. phototrans.eu, [cit. 2020-09-13]. Dostupné online.
9. ↑   *Transport Database and Photogallery - Phototrans.eu* [online]. phototrans.eu, [cit. 2020-09-13]. Dostupné online.
10. ↑   *Transport Database and Photogallery - Phototrans.eu* [online]. phototrans.eu, [cit. 2020-09-13]. Dostupné online.
11. ↑   *Transport Database and Photogallery - Phototrans.eu* [online]. phototrans.eu, [cit. 2020-09-13]. Dostupné online.
12. ↑   *Trolleybusverein Schweiz - Verkehrsbetriebe St. Gallen: Trolleybus Nr. 127* [online]. www.trolleybus.ch, [cit. 2020-09-13]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Saurer 4TIILM**

Zdroj
-----

*Tento článok je čiastočný alebo úplný preklad článku Saurer 4TIILM na českej Wikipédii.*